डेरा समर्थकों की हिंसा में दिल्ली, यूपी, राजस्थान भी झुलसा, दो ट्रेन और कई बसों में लगाई आग  
दिल्ली में दो ट्रेन और कई बसों में डेरा समर्थकों ने लगाई आग
यूपी के गाजियाबाद, नोएडा, मुजफ्फरनगर में धारा-144 लागू
राजस्थान के श्रीगंगानगर में बिजली घर को उपद्रवियों ने फूंका
राम रहीम को रेप के मामले में दोषी ठहराए जाने के बाद शुरू हुई डेरा समर्थकों की हिंसा हरियाणा और पंजाब होते हुए दिल्ली, उत्तर प्रदेश और राजस्थान में भी पहुंच गई है. अब तक हुई हिंसा में 28 लोगों की मौत हो चुकी है और कई दर्जन लोग घायल हुए हैं. डेरा समर्थकों ने सरकारी और निजी संपत्ति को बड़े पैमाने पर नुकसान पहुंचाया है. इस हिंसा की लपटें राष्ट्रीय राजधानी क्षेत्र में भी पहुंच चुकी हैं. दिल्ली में राम रहीम के अनुयायियों ने आनंद विहार रेलवे स्टेशन पर खड़ी रीवा एक्सप्रेस सहित दो ट्रेनों को आग के हवाले कर दिया. हालांकि इस घटना में कोई घायल नहीं हुआ है. दिल्ली में कुल नौ जगहों पर आगजनी की ख़बरें हैं. इनमें दल्ली परिवहन निगम की कई बसों में तोड़फोड़ तथा आगजनी की गई है.
Bus set ablaze near Babu Jagjivan Ram Memorial Hospital in Delhi pic.twitter.com/eiQ0Ep1eRS
— ANI (@ANI) 25 अगस्त 2017
दिल्ली पुलिस ने पूरे राजधानी क्षेत्र की सुरक्षा कड़ी कर दी है. कई जगहों पर डेरा अनुयायी आंदोलन कर रहे हैं. पुलिस का दावा है कि दिल्ली में किसी तरह की हिंसा नहीं होने दी जाएगी. दिल्ली के मेट्रो रेल स्टेशनों पर अलर्ट जारी करते हुए सुरक्षा बढ़ा दी गई है. आगजनी की घटना में तीन लोगों को गिरफ्तार किया गया है. पुलिस ने लोगों के एक जगह इकट्ठा होने पर रोक लगा दी है. दिल्ली के मुख्यमंत्री अरविंद केजरीवाल ने लोगों से शांति बनाए रखने की अपील की है.
 

उधर, दिल्ली से सटे गाजियाबाद के लोनी में यूपी रोडवेज की एक बस में आग लगाए जाने के समाचार मिले हैं. नोएडा, गाजियाबाद, शामली, मुजफ्फरनगर में धारा-144 लागू कर दी गई है. स्थानीय पुलिस ने शहरों में गश्त शुरू कर दी है. 
दिल्ली-गाजियाबाद के बाद राजस्थान के कुछ इलाकों से भी हिंसक गतिविधियों की ख़बरें मिल रही हैं.
Rajasthan: Dera supporters set power sub-station office on fire in Sriganganagar,vehicle at sub-station premises also torched #RamRahimSinghpic.twitter.com/96GMb8suy3
— ANI (@ANI) 25 अगस्त 2017श्रीगंगानगर के बिजली घर में उपद्रवियों ने तोड़फोड़ और आगजनी की है. यहां खड़़े कई वाहनों को आग के हवाले कर दिया.टिप्पणियां googletag.cmd.push(function() { googletag.display('adslotNativeVideo'); });
 
Bus set ablaze near Babu Jagjivan Ram Memorial Hospital in Delhi pic.twitter.com/eiQ0Ep1eRS
Rajasthan: Dera supporters set power sub-station office on fire in Sriganganagar,vehicle at sub-station premises also torched #RamRahimSinghpic.twitter.com/96GMb8suy3